ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός συμπληρωματικών όρων και περιορισμών δόμησης για την κατασκευή νέας πτέρυγας
σε σχήμα Γ επί της οδού 26ης Οκτωβρίου και την
προσθήκη καθ΄ ύψος στα κτίρια Α2 και Β (B1, B2)
σε οικόπεδο με χαρακτηρισμένα ως διατηρητέα
τα κελύφη των κτιρίων A (A1, A2), B (B1, B2) και
Γ (Γ1, Γ2) του συγκροτήματος ΒΙΛΚΑ, φερόμενων
ως ιδιοκτησιών Αικατερίνης Σταυρούδη, Ελένης
Παπαϊωάννου, Μιχαήλ Παπαϊωάννου, Εμμανουήλ
Αρσένη, Ελευθερίας Αρσένη, Παυλίνας Ιωάννου,
Αθηνάς Ιωάννου, Ευδοκίας Παπαμιχαήλ, Αυγερινού Δούρου, Άρη - Σωτήριου Δούρου, Αναστα-
σίας Δούρου, Απόστολου Δάϊου, που βρίσκονται
σε γήπεδο που περιβάλλεται από τις οδούς Κεφαλληνίας, Γεωργίου Ανδρέου, Πηγάσου και 26ης
Οκτωβρίου στη Θεσσαλονίκη.
Αυτοδίκαιη άρση ρυμοτομικής απαλλοτρίωσης
και επανεπιβολή αυτής, στο Ο.Τ. 56, περιοχής 74,
στη συνοικία «Ακαδημία Πλάτωνος», στην 4η Δημοτική Κοινότητα, στην ιδιοκτησία Μαρουσώς
Αθανασίου, Βασιλείου Σπύρου, Χρυσούλας Σπύρου, Ιωάννας Γαζή και Αικατερίνης Μπούρα.
ΑΠΟΦΑΣΕΙΣ
Αριθμ. 433
(1)
Καθορισμός συμπληρωματικών όρων και περιορισμών δόμησης για την κατασκευή νέας πτέρυγας
σε σχήμα Γ επί της οδού 26ης Οκτωβρίου και την
προσθήκη καθ΄ ύψος στα κτίρια Α2 και Β (B1, B2)
σε οικόπεδο με χαρακτηρισμένα ως διατηρητέα τα κελύφη των κτιρίων A (A1, A2), B (B1, B2)
και Γ (Γ1, Γ2) του συγκροτήματος ΒΙΛΚΑ, φερόμενων ως ιδιοκτησιών Αικατερίνης Σταυρούδη,
Ελένης Παπαϊωάννου, Μιχαήλ Παπαϊωάννου,
Εμμανουήλ Αρσένη, Ελευθερίας Αρσένη, Παυλίνας Ιωάννου, Αθηνάς Ιωάννου, Ευδοκίας Πα-
παμιχαήλ, Αυγερινού Δούρου, Άρη - Σωτήριου
Δούρου, Αναστασίας Δούρου, Απόστολου Δάϊου, που βρίσκονται σε γήπεδο που περιβάλλεται
από τις οδούς Κεφαλληνίας, Γεωργίου Ανδρέου,
Πηγάσου και 26ης Οκτωβρίου στη Θεσσαλονίκη.
Ο ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του ν. 4067/2012 «Νέος Οικοδομικός Κανονισμός»
(Α΄ 79) και ειδικότερα του άρθρου 6 αυτού, για την Προστασία Αρχιτεκτονικής και Φυσικής.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Απριλίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 283
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
β) Του π.δ. 358/1986 «Καθορισμός αρμοδιοτήτων
Υπουργείου Βόρειας Ελλάδας» (Α΄ 158) και ειδικότερα
του άρθρου 2 παρ. δ (αα), που αναφέρονται στο χαρακτηρισμό κτιρίων ως διατηρητέων ή οικισμών ή τμημά-
των αυτών ως παραδοσιακών.
γ) Του π.δ. 141/2017 «Οργανισμός Υπουργείου Εσωτερικών» (Α΄ 180).
δ) Των π.δ. 24/2015 (Α΄ 20) και 123/2016 (Α΄ 208), «περί
σύστασης και μετονομασίας υπουργείων».
ε) Του π.δ. 2/2021 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 2).
2. Τη με υπ’ αρ. 41/08.01.2021 απόφαση του Πρωθυπουργού και του Υπουργού Εσωτερικών «Ανάθεση
αρμοδιοτήτων στον Υφυπουργό Εσωτερικών Σταύρο
Καλαφάτη» (Β΄ 24).
3. Την υπ’ αρ. 6757/4-12-2019 απόφαση Υφυπουργού
Εσωτερικών (Δ΄ 791) με την οποία τα κτήρια του θέματος
έχουν χαρακτηριστεί ως διατηρητέα, ως προς το κέλυφος τους.
4. Την από 29-7-2021 αιτιολογική έκθεση της Διεύθυνσης Περιβάλλοντος, Πολιτισμού, Πολιτιστικής Κληρονο-
μιάς και Αθλητισμού του ΥΠ.ΕΣ., που αφορά στον καθορισμό συμπληρωματικών ειδικών όρων και περιορισμών
δόμησης για τα διατηρητέα κτήρια επί των οδών Κεφαλληνίας, Γεωργίου Ανδρέου, Πηγάσου και 26ης Οκτωβρίου
στη Θεσσαλονίκη».
5. Το υπ’ αρ. 3352/29.7.2021 έγγραφο της Διεύθυνσης
Περιβάλλοντος, Πολιτισμού, Πολιτιστικής Κληρονομιάς
και Αθλητισμού του ΥΠ.ΕΣ. με το οποίο κοινοποιείται η
πιο πάνω αιτιολογική έκθεση στους φερόμενους ιδιοκτήτες.
6. Το με υπ’αρ. 260760/15-10-2021 έγγραφο του Δήμου Θεσσαλονίκης της Διεύθυνσης Αστικού Σχεδιασμού,
για την Δημοσίευση της αιτιολογικής έκθεσης σε τοπική
Εφημερίδα.
7. Το γεγονός ότι δεν υποβλήθηκε ένσταση ή αντίρρηση, ως προς το περιεχόμενο της από 29-07-2021 αι-
τιολογικής έκθεσης, από τους φερόμενους ιδιοκτήτες.
8. Η από 13-01-2022 ομόφωνα θετική γνωμοδότηση
του ΚΕ.ΣΑ.ΜΑ.Θ (πρακτικό 1/13-01-2022/θέμα 6ο).
9. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού και του προϋπολογισμού του οικείου
Ο.Τ.Α., αποφασίζουμε:
Καθορίζουμε συμπληρωματικούς ειδικούς όρους και
περιορισμούς δόμησης, για την κατασκευή νέας πτέρυγας σε σχήμα Γ επί της οδού 26ης Οκτωβρίου και την
προσθήκη καθ΄ ύψος στα κτίρια Α2 και Β (B1, B2), όπως
διακρίνεται και στο επισυναπτόμενο Διάγραμμα κάλυψης
με κλίμακα 1:500, σε οικόπεδο με χαρακτηρισμένα ως
διατηρητέα τα κελύφη των κτιρίων A (A1, A2), B (B1, B2)
και Γ (Γ1, Γ2) του συγκροτήματος ΒΙΛΚΑ, φερόμενων ως
ιδιοκτησιών Αικατερίνης Σταυρούδη, Ελένης Παπαϊωάννου, Μιχαήλ Παπαϊωάννου, Εμμανουήλ Αρσένη, Ελευθε-
ρίας Αρσένη, Παυλίνας Ιωάννου, Αθηνάς Ιωάννου, Ευδοκίας Παπαμιχαήλ, Αυγερινού Δούρου, Άρη - Σωτήριου
Δούρου, Αναστασίας Δούρου, Απόστολου Δάϊου, που
βρίσκονται σε γήπεδο που περιβάλλεται από τις οδούς
Κεφαλληνίας, Γεωργίου Ανδρέου, Πηγάσου και 26ης
Οκτωβρίου στη Θεσσαλονίκη, όπως παρακάτω:
1. Επιτρέπονται:
α) Η ανέγερση νέου κτιρίου με κύρια όψη επί της οδού
26ης Οκτωβρίου, που αναπτύσσεται σε σχήμα Γ με το
μεγάλο σκέλος επί της οδού 26ης Οκτωβρίου, και αποτελείται από ισόγειο μεγάλου ύψους με εσωτερικό εξώστη,
επτά ορόφους για το τμήμα επί της οδού 26ης Οκτωβρίου και έξι ορόφους για την κάθετη πτέρυγα (9.649,69
τμ εντός σ.δ) σύμφωνα με την υπ’ αρ. 6757/04.12.2019
απόφαση Υφυπουργού Εσωτερικών (Δ΄ 791).
β) Η προσθήκη καθ΄ ύψος στο τετραώροφο διατηρητέο κέλυφος του κτίσματος (Α2,3) στο πίσω μέρος του
οικοπέδου προς την οδό Γ. Ανδρέου και σε υποχώρηση
από την οδό Γ. Ανδρέου, προκειμένου το κτίσμα που θα
προκύψει (πλησίον του διατηρητέου κελύφους) να μην
είναι ορατό από το επίπεδο του δρόμου. Η προτεινόμενη
προσθήκη ενσωματώνεται στο περίγραμμα του διατηρητέου κελύφους με διάφανη κατασκευή (πίσω από στη-
θαίο που προστίθεται στο διατηρητέο κέλυφος) και στη
συνέχεια με συμπαγή κατασκευή, ώστε να μετριάζεται
το συνολικό ύψος της προσθήκης (και να διακρίνεται ως
ένα επίπεδο σε υποχώρηση από την απέναντι πλευρά
της οδού Γ. Ανδρέου). Συνολικά προστίθενται 1.249,20
τμ εντός σ.δ. (624,60τμ κατ΄ όροφο) σύμφωνα με την
υπ’ αρ. 6757/04.12.2019 απόφαση Υφυπουργού Εσωτερικών (τομέας Μακεδονίας - Θράκης) που δημοσιεύτηκε
στο (Δ΄ 791).
γ) Η κατασκευή προσθήκης περιορισμένης έκτασης
στο τριώροφο διατηρητέο κέλυφος του κτιρίου (Β1, Β2)
επί της οδού Πηγάσου. Η προσθήκη αυτή θα κατασκευαστεί από υλικά που δίνουν την αίσθηση της διαφάνειας
και περιβάλλεται από φυτεμένο δώμα (210,09 τ.μ. εντός
σ.δ) επιπλέον της υπ’ αρ. 6757/04.12.2019 απόφασης
Υφυπουργού Εσωτερικών (Δ΄ 791).
Απαραίτητη προϋπόθεση, παράλληλα με την υλοποίηση των προσθηκών, είναι η εξασφάλιση της αποκατά-
στασης και επανάχρησης των διατηρητέων κελυφών των
κτιρίων (οι εργασίες αποκατάστασης και επανάχρησης
των διατηρητέων κελυφών των κτιρίων θα συμπεριλαμβάνονται στην οικοδομική άδεια και στο χρονοδιάγραμ-
μα αυτής και θα έχουν πραγματοποιηθεί κατά τον τελικό
έλεγχο δόμησης της ανέγερσης των προσθηκών).
2. Η περίπτωση αλλαγής των όρων δόμησης στην περιοχή ή αλλαγής του τρόπου υπολογισμού των επιτρε-
πόμενων μεγεθών, υπερισχύει της παρούσας απόφασης
και προϋποθέτει εκ νέου καθορισμό συμπληρωματικών
όρων δόμησης.
3. Η διάταξη των κατόψεων (κλιμακοστασίων, χώρων
κίνησης κ.τλ.) και η μορφολογία των όψεων (πέρα από
όσα ρητά αναφέρονται στην παρ. 1β και 1γ της παρούσας) είναι ενδεικτική και δεν δεσμεύει τους μελετητές
ή την υπηρεσία.
4. Η υλοποίηση των παραπάνω θα γίνει μετά από έλεγχο και έγκριση των σχετικών μελετών από τη Διεύθυνση
Περιβάλλοντος, Πολιτισμού και Πολιτιστικής Κληρονομιάς και Αθλητισμού του Υπουργείου Εσωτερικών (το-
μέας Μακεδονίας και Θράκης), μετά από γνωμοδότηση
του αρμόδιου Συμβουλίου Αρχιτεκτονικής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
5. Η υπηρεσία μας διατηρεί το δικαίωμα καθορισμού
συμπληρωματικών όρων δόμησης κατά το στάδιο έγκρισης της μελέτης, εφόσον απαιτηθεί:
α) για τον καθορισμό της μορφολογίας των όψεων του
νέου κτιρίου ή των προσθηκών στα διατηρητέα κελύφη
των κτιρίων,
β) για τη διαφοροποίηση του ογκομετρικού περιγράμματος που καθορίζεται με την παρούσα απόφαση, εφό-
σον προκύπτει από την οριστική μελέτη.
6. Κατά τα λοιπά ισχύουν τα αναφερόμενα στην υπ’ αρ.
6757/04.12.2019 απόφαση Υφυπουργού Εσωτερικών
(Δ΄ 791), για τον χαρακτηρισμό των κελυφών των κτιρίων
A (A1, A2), B (B1, B2) και Γ (Γ1, Γ2) ως διατηρητέων.
7. Μαζί με την παρούσα απόφαση δημοσιεύεται σχέδιο διαγράμματος κάλυψης κλίμακας 1:500, το οποίο
αποτελεί αναπόσπαστο τμήμα αυτής.
8. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 1 Απριλίου 2022
Ο Υφυπουργός
ΣΤΑΥΡΟΣ ΚΑΛΑΦΑΤΗΣ
Ι
Αριθμ. 261708
(2)
Αυτοδίκαιη άρση ρυμοτομικής απαλλοτρίωσης
και επανεπιβολή αυτής, στο Ο.Τ. 56, περιοχής 74,
στη συνοικία «Ακαδημία Πλάτωνος», στην 4η Δημοτική Κοινότητα, στην ιδιοκτησία Μαρουσώς
Αθανασίου, Βασιλείου Σπύρου, Χρυσούλας Σπύρου, Ιωάννας Γαζή και Αικατερίνης Μπούρα.
Ο ΕΝΤΕΤΑΛΜΕΝΟΣ ΠΕΡΙΦΕΡΕΙΑΚΟΣ
ΣΥΜΒΟΥΛΟΣ ΑΤΤΙΚΗΣ
Έχοντας υπόψη:
1. Τις διατάξεις του ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρω-
μένης Διοίκησης - Πρόγραμμα Καλλικράτης» (Α΄ 87),
άρθρο 186, παρ. ΣΤ39.
2. Τις διατάξεις του π.δ. 145/2010 (Α΄ 238) «Οργανισμός Περιφέρειας Αττικής», όπως τροποποιήθηκε με τις
υπ’. 44403/20.10.2011 (Β΄ 2494), 109290/39629/23.12.2016
(Β΄ 4251), 66313/24553/25.8.2017 (Β΄ 3051) και 37419/
13479/08-05-2018 (Β΄ 1661) αποφάσεις.
3. Την υπ’ αρ. οικ. 864073/14.10.2021 (Β΄ 4832) απόφαση Περιφερειάρχη Αττικής «Μεταβίβαση αρμοδιοτήτων
σε Αντιπεριφερειάρχες, Περιφερειακούς Συμβούλους
στον Εκτελεστικό Γραμματέα της Περιφέρειας Αττικής
και Παροχή εξουσιοδότησης υπογραφής “Με εντολή
Περιφερειάρχη” στον Εκτελεστικό Γραμματέα της Περιφέρειας Αττικής, σε Προϊσταμένους Γενικών Διευθύν-
σεων, Διευθύνσεων και Αυτοτελών Διευθύνσεων της
Περιφέρειας Αττικής και σε Προϊσταμένους Τμημάτων
της Γενικής Διεύθυνσης Εσωτερικής Λειτουργίας της
Περιφέρειας Αττικής».
4. Το άρθρο 44 του ν. 3979/2011 «Για την ηλεκτρονική
διακυβέρνηση και λοιπές διατάξεις και τις διατάξεις του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α΄ 131) και ειδικότερα τα
άρθρα 5, 6 και 7 (παρ. 5β)» (Δ΄ 138).
5. Τις διατάξεις του από 17.7.1923 ν.δ. (Α΄ 228) και ειδικότερα τα άρθρα 1, 3, 7, 9 και 70.
6. Τις διατάξεις του ν. 1337/1983 (Α΄ 33).
7. Τις διατάξεις του ν. 1577/1985 (Α΄ 210) και ειδικότερα
το άρθρο 24.
8. Τις διατάξεις του άρθρου 29 του ν. 28312000 (Α΄ 140)
όπως αντικαταστάθηκαν από τις διατάξεις του άρθρου 10
του ν. 3044/26.8.2002 (Α΄ 197).
9. Τις διατάξεις του Κώδικα Βασικής Πολεοδομικής Νομοθεσίας (Δ΄ 580/1999) και ειδικότερα τα άρθρα 152,
154 και 160.
10. Τον ν. 4067/2012 για το «Νέο Οικοδομικό Κανονισμό» (Α΄ 79).
11. Τον ν. 4315/2014 «Πράξεις εισφοράς σε γη και σε
χρήμα - Ρυμοτομικές απαλλοτριώσεις και άλλες διατάξεις» (Α΄ 269).
12. Τον ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας και άλλες διατάξεις»
(Α΄ 245) και ειδικότερα τα άρθρα 87-93.
13. Τον ν. 4787/2021 «Κύρωση Σύμβασης Διανομής
Ακινήτου-Σύστασης Δικαιώματος Επιφανείας Ακινήτου
Μητροπολιτικού Πόλου Ελληνικού-Αγίου Κοσμά, ρύθμιση συναφών θεμάτων και άλλες διατάξεις» (Α΄ 44) και
ειδικότερα το άρθρο 20.
14. Τις διατάξεις του ν. 2882/2001 για τον «Κώδικα Αναγκαστικών Απαλλοτριώσεων» (Α΄ 17) και του ν. 2985/
2002 (Α΄ 18).
15. Τις διατάξεις του άρθρου 29Α του ν. 1558/1985,
όπως προστέθηκε με το άρθρο 27 του ν. 2801/1992
(Α΄ 154), που αναφέρονται και στις διατάξεις του άρθρου
90 του Κώδικα Νομοθεσίας για την Κυβέρνηση και τα
Κυβερνητικά όργανα, που κυρώθηκε με το π.δ. 63/2005
(Α΄ 98).
16. Την υπ’ αρ. 1740/2.12.1987 απόφαση του Δημοτικού Συμβουλίου Αθηνών περί «τροποποίησης του
ρυμοτομικού σχεδίου της πόλεως των Αθηνών με τη
δημιουργία πεζοδρόμου στο Ο.Τ. μεταξύ των οδών Άργους-Αλαμάνας-Ναυπλίου και Δημοσθένους» (Δ΄ 1272).
17. Την υπ’ αρ. 2/2014 πράξη αναλογισμού, την οποία
συνέταξε ο Δήμος Αθηναίων και κυρώθηκε με την υπ’ αρ.
226978/2014/8.10.2015 απόφαση Περιφέρειας Αττικής.
18. Τις από 6.10.2017 και υπ’ αρ. 119413/10.5.2018 αιτήσεις των ιδιοκτητών στο Δήμο Αθηναίων.
19. Τις υπ’ αρ. 847/22.4.2019 και 1520/16.12.2019 αποφάσεις του Δημοτικού Συμβουλίου Αθηνών.
20. Το υπ’ αρ. 811676/30.9.2021 αίτημα των ιδιοκτητών.
21. Την υπ’ αρ. 926802/3.11.2021 εισήγηση της Διεύθυνσης Χωρικού Σχεδιασμού Περιφέρειας Αττικής.
22. Το υπ’ αρ. 5 απόσπασμα πρακτικού του ΣΥ.ΠΟ.Θ.Α.
Α΄ Περιφερειακής Ενότητας Κεντρικού Τομέα Αθηνών
(θέμα 1ο, συνεδρίαση 5η/10.12.2021).
23. Τα υπόλοιπα στοιχεία του φακέλου της υπόθεσης.
Και επειδή:
1. Ελήφθη υπόψη το ιστορικό της υπόθεσης του θέματος, όπως προκύπτει από τον σχετικό φάκελο.
2. Το Δημοτικό Συμβούλιο Αθηνών με την υπ’ αρ.
847/2019 απόφασή του, ενέκρινε την εκ νέου επιβολή
της αρθείσας ρυμοτομικής απαλλοτρίωσης στην ιδιοκτησία του θέματος και την εγγραφή δαπάνης αποζημίωσης
98.534,65€ σε εξειδικευμένο κωδικό του προϋπολογισμού του Δήμου και με την υπ’ αρ. 1520/2019 απόφασή
του απέρριψε τις ενστάσεις που υποβλήθηκαν.
3. Η Διεύθυνση Χωρικού Σχεδιασμού της Περιφέρειας,
με την υπ’ αρ. 926802/3.11.2021 εισήγησή της, εισηγήθηκε στο αρμόδιο ΣΥ.ΠΟ.Θ.Α. την αυτοδίκαιη άρση της
ρυμοτομικής απαλλοτρίωσης στην ιδιοκτησία και την
επανεπιβολή της, κατ’ αποδοχή των υπ’ αρ. 847/2019 και
1520/2019 αποφάσεων του Δ.Σ. Αθηναίων και σύμφωνα
με το υπ’ αρ. 32 του ν. 4067/2012 όπως έχει τροποποιηθεί
και ισχύει.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
4. Το ΣΥ.ΠΟ.Θ.Α. Α΄ Π.Ε. Κεντρικού Τομέα Αθηνών, με το
από 10.12.2021 πρακτικό του, γνωμοδότησε σύμφωνα
με την ανωτέρω εισήγηση, αποφασίζουμε:
1. Την αυτοδίκαιη άρση απαλλοτρίωσης που επιβλήθηκε στην ιδιοκτησία επιφάνειας 146,76 τ.μ., που εκτείνεται
στο Ο.Τ. 54/76 με στοιχεία Α-Β-Γ-Δ-Ε-Ζ-Η-Α, σύμφωνα
με τις διατάξεις του ν. 4315/2014 (Α΄ 269) σε συνέχεια
της υπ’ αρ. 119413/10-05-2018 αίτησης των ιδιοκτητών
στο Δήμο.
2. Την επανεπιβολή της απαλλοτρίωσης στην ανωτέρω
ιδιοκτησία με τον χαρακτηρισμό της ως πεζόδρομο, κατ’
αποδοχή των υπ’ αρ. 847/2019 και 1520/2019 αποφάσεων του Δ.Σ. Αθηναίων, όπως η ρύθμιση αυτή φαίνεται
στο τοπογραφικό διάγραμμα Μαρτίου 2019, κλίμακας
1:200, που αναρτήθηκε με την υπ’ αρ. 847/22-04-2019
απόφαση του Δήμου Αθηναίων και συνοδεύει την παρούσα εισήγηση.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβέρνησης.
Η παρούσα να αναρτηθεί στο διαδίκτυο στο ΠΡΟΓΡΑΜΜΑ ΔΙΑΥΓΕΙΑ, σύμφωνα με το ν. 3861/2010, μετά
τη δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στο Συντονιστή
Aποκεντρωμένης Διοίκησης Αττικής, μόνο για παράβαση νόμου, σύμφωνα με τις διατάξεις του άρθρου 227
του ν. 3852/2010 (Α΄ 87) και σε αποκλειστική προθεσμία
δέκα πέντε (15) ημερών, από την δημοσίευσή της στην
Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 283/20.04.2022
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 29 Μαρτίου 2022
Ο Εντεταλμένος Περιφερειακός Σύμβουλος
ΑΘΑΝΑΣΙΟΣ ΚΑΤΣΙΓΙΑΝΝΗΣ

[Source: 20220400283.pdf | Tokens: 13596]